[{"text_idx": "#000000", "text": "La estraro forgesis resanigi la financojn de UEA"}, {"text_idx": "#000001", "text": "En januaro la estraro de UEA devis prezenti al la komitato alternativojn por financa resanigo de la asocio. Tiu raporto dau\u0306re mankas, sed nun la estraro fondis \u201dinvestan konsilantaron\u201d kaj komisiis Francesco Maurelli labori pri \u201dinvesto de nemoveblaj\u0302oj\u201d."}, {"text_idx": "#000006", "text": "Lau\u0306 li, la komisiono ja sendis sian raporton al la estraro jam en decembro:"}, {"text_idx": "#000010", "text": "La prezidanto de UEA, Duncan Charters, klarigis al Libera Folio, ke la estraro intense laboras kvankam fizikaj kunsidoj ne eblas. Retaj kunsidoj lau\u0306 li okazas c\u0302iun duan semajnon:"}, {"text_idx": "#000012", "text": "Li tamen ne povis diri, kiam la komitato ricevos la raporton kun alternativoj por financa resanigo de la asocio. Ankau\u0306 al demando pri tio, kiom da dungitoj UEA nun havas kaj kiom da homoj laboras en la Centra Oficejo, li ankorau\u0306 ne povis respondi:"}, {"text_idx": "#000014", "text": "Tion Duncan Charters skribis la 20-an de aprilo. Pliajn informojn pri la stato de la aferoj en la Centra Oficejo post tio ricevis nek la komitato nek Libera Folio."}, {"text_idx": "#000017", "text": "Kion signifas \u201dinvesto de nemoveblaj\u0302oj\u201d ne klaras, sed lau\u0306 respondo de vicprezidanto Fernando Maia al Libera Folio la asocio c\u0302iukaze ne intencas nun au\u0306kcii siajn nemoveblaj\u0302ojn:"}, {"text_idx": "#000020", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000023", "text": "Tion, kion li ne sukcesis en Skotlando antau\u0306 pluraj jaroj, baldau\u0306 sukcesos Maurelli helpe de la estraro de UEA: havi propran Universalan Esperanto-Asocion!"}, {"text_idx": "#000028", "text": "Unu el la taskoj de bona j\u0302urnalismo estas kritika kontrolo de la povhavantoj kaj tio validas ec\u0302 \u2013 kaj precipe \u2013 en krizaj periodoj. En demokratioj en tiu c\u0302i kriza tempo la povhavantoj ne povas eskapi la g\u0302enajn demandojn de j\u0302urnalistoj kiuj konfrontas ilin kun ilia konduto. Nur en totalismaj reg\u0302imoj vi vidas ke j\u0302urnalistoj senescepte lau\u0306das kaj aplau\u0306das la regantojn. Ni devus g\u0302oji ke en la movado estas la g\u0302ena LF."}, {"text_idx": "#000029", "text": "\u00bbEn demokratioj en tiu c\u0302i kriza tempo la povhavantoj ne povas eskapi la g\u0302enajn demandojn de j\u0302urnalistoj kiuj konfrontas ilin kun ilia konduto. Nur en totalismaj reg\u0302imoj vi vidas ke j\u0302urnalistoj senescepte lau\u0306das kaj aplau\u0306das la regantojn.\u00ab \u2013 C\u0302u vi volas diri, ke en Germanujo ne estas demokratio, sed totalisma reg\u0302imo? Certe ne."}, {"text_idx": "#000032", "text": "Do, se s\u0302tatestro diras ke estas bona ideo injekti desinfektaj\u0302on por mortigi la koronviruson, j\u0302urnalistoj ne devus diri ke g\u0302i estas idiotaj\u0302o por ne pridubigi lian au\u0306toritaton kaj malstabiligi la sistemon?"}, {"text_idx": "#000033", "text": "\"C\u0302u vi volas diri, ke en Germanujo ne estas demokratio, sed totalisma reg\u0302imo?\"\nC\u0302u en Germanujo la j\u0302urnalistoj c\u0302iam lau\u0306das kaj aplau\u0306das la regantojn? Mi ne konsciis pri tio."}, {"text_idx": "#000035", "text": "Sebastiano, vi parolas pri la ekzisto de ac\u0302aj j\u0302urnalistoj, kvazau\u0306 tio signifas, ke c\u0302iuj j\u0302urnalistoj lau\u0306das la germanan registaron. Sed en Nazia Germanio c\u0302iuj kritikemaj j\u0302urnalistoj estis mortigitaj kaj nur stultaj j\u0302urnalistoj rajtis vivi. Simile, en Usono la perfortuloj de Donald Trump atakas kritikemajn j\u0302urnalistojn, ofte fizike, sed lau\u0306degas la stultajn j\u0302urnalistojn de FOX News ktp.. Au\u0306 tiuj en CNN k.a., kiuj lasas al la registaro disvastigi sian propagandon senkritike."}, {"text_idx": "#000037", "text": "As\u0302kenaz, eble vi miskomprenis min: Mi ne parolas pri ac\u0302aj j\u0302urnalistoj. Mi tute ne diris, ke estas ac\u0302e, sed mi ja diris, ke tiu j\u0302urnalistoj agadas pozitive kaj kunhelpe por komune travivi la krizan periodon."}, {"text_idx": "#000039", "text": "La imperiestro ja portis vestaj\u0302ojn! Sed se li ne portis ilin, li nur s\u0302ercis. Kaj fi al vi, ke vi volas malstabiligi nian imperion dum krizo."}, {"text_idx": "#000041", "text": "As\u0302kenaz, mi ne diris ke UEA estas potenchava organizo nek mi parolis pri potenchavantoj. Kiel c\u0302iuj organizoj g\u0302i havas estrojn, povhavantojn, nome tiujn kiuj havas povon, decidorajton, kaj tio estas normala afero.\nKaj lau\u0306 mi g\u0302iaj estroj devas submetig\u0302i al kritika kontrolo, same kiel la estroj de liberaj landoj, kie estas diversaj organismoj, i.a. libera gazetaro, kiuj sendepende kontrolas agojn kaj misagojn. Kompreneble UEA ne estas s\u0302tato kaj kontrolo flanke de la membroj en la praktiko apenau\u0306 eblas, do estas bone ke estas j\u0302urnalistoj kiuj starigas kritikajn demandojn kaj konfrontas gvidantojn kun iliaj eldiroj kaj planoj.\nMi ne vidas kio estas klac\u0302a en la artikolo. La Estraro promesis ion al la Komitato kaj ne liveris, kvankam tio okazis antau\u0306 la koronkrizo. Normale la Komitato devus esti la kontrolorgano kiu pus\u0302as la Estraron plenumi siajn taskojn, sed s\u0302ajne ankau\u0306 g\u0302i ne interesig\u0302as. Do j\u0302urnalisto demandas al la koncernatoj kiel statas la afero kaj kiel la nuna krizo influis. La koncernatoj povis respondi kaj iliaj vortoj supozeble ne estis torditaj, do kie estas la klac\u0302o? Krome ni eksciis pri aferoj kiuj devus esti publikaj sed pro la nuna fermiteco de la komitata listo restas nekonataj.\nFlanke, bv. ne identigi UEA kun g\u0302iaj estroj. Kritiki estraranon ne signifas esti kontrau\u0306 UEA same kiel kritiki la politikon de Trump ne signifas esti kontrau\u0306 usonanoj kaj kritiki Putin ne signifas esti kontrau\u0306 rusoj."}, {"text_idx": "#000044", "text": "\"Ankau\u0306 al demando pri tio, kiom da dungitoj UEA nun havas kaj kiom da homoj laboras en la Centra Oficejo, li ankorau\u0306 ne povis respondi\" Kial fari tiajn demandojn? C\u0302u la informoj en la oficiala retejo de UEA ( ne g\u0302ustas?"}, {"text_idx": "#000045", "text": "La informoj en la oficiala retejo evidente ne g\u0302ustas. Sekretariino Katarzyna Marciniak estis jam longe maldungita. Kontisto Ralph Schmeits same jam longe maldungig\u0302is. Se ne paroli pri la partatempigo de la apenau\u0306a manpleneto da restantaj oficistoj."}, {"text_idx": "#000046", "text": "C\u0302u oni intertempe (re)dungis iun? Kiu scias. UEA farig\u0302is organizo tiagrade sekretema, ke ec\u0302 la propra estraro ne scias pri siaj homfortoj."}, {"text_idx": "#000047", "text": "Tio, kion la prezidanto de UEA asertas publike: \u201cEn tiu c\u0302i kazo ni iom zorgas pri privateco kaj mi volis mem raporti tion al la Komitato post konfirmo de la oficistoj mem ke la informo estas tute g\u0302usta.\u201d ne kongruas kun tio kion montras la oficiala retejo de UEA. Pri kies privateco zorgas tiuj \u201cni\u201d (kiuj ili estas?), se la oficiala retejo de la organizaj\u0302o montras malg\u0302ustajn (= falsajn) informojn pri siaj (eks)dungitoj? Se oni konsideras la difinon de \u201cmensogi\u201d, oni povas sentime diri ke iu mensagas. Kiu?"}]